
DR.31.3.2010 3 

 
 Datuk Seri Panglima Haji Abdul Ghapur bin Haji Salleh [Kalabakan]:  
Terima kasih Tuan Yang di-Pertua... 

 Timbalan Yang di-Pertua [Datuk Dr. Haji Wan Junaidi Tunku Jaafar]:  
Saya memperingatkan Yang Berhormat, berdirilah kalau tidak saya tidak nampak.  
Kalau kali yang kedua, pertama berdiri walaupun bukan dianggap giliran.  Saya 
nampak tadi hanya Yang Berhormat Kalabakan dengan Yang Berhormat Arau 
sahaja yang berdiri kali pertama. 

 Datuk Seri Panglima Haji Abdul Ghapur bin Haji Salleh [Kalabakan]:  
Saya cukup prihatin daripada jawapan yang diberi oleh Timbalan Menteri. 
Timbalan Menteri mengatakan banyak kejayaan tetapi saya nampak di Pantai 
Timur Sabah, dari Tawau hingga Semporna, APMM ini dengan polis marin, tugas 
ia bertindih.  Jadi kalau kita ada garisan yang disebut oleh Timbalan Menteri dari 
air surut ke lautan dalam, tentu sama sekali tidak ada kerana kita nampak 
bertindih.  Jadi kita nampak banyak perkara yang harus kita banteras ialah 
penyeludupan, penyeludupan beras, gula yang bersubsidi ini bukan dimakan oleh 
rakyat kita di Pantai Timur bahkan dibawa beratus-ratus tan ke negara jiran kita, 
Indonesia.   

Jadi sampai mana yang kita boleh tentukan bahawa kejayaan ini ada 
seperti mana yang disebutkan oleh Timbalan Menteri, jadi saya mahu minta 
kepastian di Pantai Timur Sabah, berapa banyak tangkapan yang dibuat oleh 
pihak polis marin dan juga APMM ini? Terima kasih. 

 Datuk Haji Ahmad bin Haji Maslan:  Terima kasih Yang Berhormat 
Kalabakan, kita sebenarnya akan sentiasa meningkatkan keberkesanan operasi di 
peringkat Pantai Timur Sabah itu dipanggil satu operasi bersepadu antara APMM, 
marin dan juga polis dan juga tentera laut, tiga agensi ini dan memang kita akan 
sentiasa memperbaiki datanya.  Saya boleh berikan secara bertulis tangkapan 
yang di Pantai Timur Sabah, saya juga telah menyatakan sebelum ini bahawa 
dalam Rancangan Malaysia Kesepuluh, Sandakan, Tawau, Sepanggar akan ada 
Pejabat Daerah Maritim dan bangunan yang baru sementara di Lahad Datu kita 
akan adakan pangkalan.  Ini semua akan dapat membantu untuk menambah 
keberkesanan tugas APMM bersama jabatan lain, memang sekarang ini masih 
ada pertindihan seperti mana yang  saya sebutkan tadi bahawa kita akan 
menyelaraskannya pada penghujung 2011 supaya perkara ini dapat diselaraskan. 

 

2. Puan Hajah Zuraida binti Kamaruddin [Ampang] minta Menteri 
Pembangunan, Wanita, Keluarga dan Masyarakat menyatakan bilakah Dasar 
Keluarga Negara akan diumumkan dan apakah fokus serta sasaran yang telah 
digariskan dalam dasar tersebut. 

 

 Menteri Pembangunan Wanita, Keluarga dan Masyarakat [Dato’ Sri 
Shahrizat Abdul Jalil]:  Assalamualaikum warahmatullaahi wabarakaatuh Tuan 
Yang di-Pertua, draf Dasar Keluarga Negara sedang giat diperhalusi oleh 
Kementerian Pembangunan Wanita, Keluarga dan Masyarakat untuk 
dibentangkan kepada kerajaan dalam masa terdekat.  Tindakan kementerian 
untuk mendapatkan kelulusan daripada kerajaan untuk mewujudkan Dasar 
Keluarga Negara ini merupakan satu lagi usaha kementerian untuk memastikan 
perspektif keluarga diarusperdanakan dalam segala usaha pembangunan negara 
bagi melahirkan generasi berkualiti.  Gesaan untuk mewujudkan Dasar Keluarga 
Negara ini adalah berikutan syor daripada pelbagai pihak dan proses 
penggubalannya telah dijalankan menerusi beberapa sumbang saran dengan 



Datuk Seri Panglima Haji Abdul Ghapur bin Haji Salleh [Kalabakan]: Terima kasih Tuan Yang di-Pertua... Timbalan Yang di-Pertua [Datuk Dr. Haji Wan Junaidi Tunku Jaafar]: Saya memperingatkan Yang Berhormat, berdirilah kalau tidak saya tidak nampak. Kalau kali yang kedua, pertama berdiri walaupun bukan dianggap giliran. Saya nampak tadi hanya Yang Berhormat Kalabakan dengan Yang Berhormat Arau sahaja yang berdiri kali pertama. Datuk Seri Panglima Haji Abdul Ghapur bin Haji Salleh [Kalabakan]: Saya cukup prihatin daripada jawapan yang diberi oleh Timbalan Menteri. Timbalan Menteri mengatakan banyak kejayaan tetapi saya nampak di Pantai Timur Sabah, dari Tawau hingga Semporna, APMM ini dengan polis marin, tugas ia bertindih. Jadi kalau kita ada garisan yang disebut oleh Timbalan Menteri dari air surut ke lautan dalam, tentu sama sekali tidak ada kerana kita nampak bertindih. Jadi kita nampak banyak perkara yang harus kita banteras ialah penyeludupan, penyeludupan beras, gula yang bersubsidi ini bukan dimakan oleh rakyat kita di Pantai Timur bahkan dibawa beratus-ratus tan ke negara jiran kita, Indonesia. Jadi sampai mana yang kita boleh tentukan bahawa kejayaan ini ada seperti mana yang disebutkan oleh Timbalan Menteri, jadi saya mahu minta kepastian di Pantai Timur Sabah, berapa banyak tangkapan yang dibuat oleh pihak polis marin dan juga APMM ini? Terima kasih. Datuk Haji Ahmad bin Haji Maslan: Terima kasih Yang Berhormat Kalabakan, kita sebenarnya akan sentiasa meningkatkan keberkesanan operasi di peringkat Pantai Timur Sabah itu dipanggil satu operasi bersepadu antara APMM, marin dan juga polis dan juga tentera laut, tiga agensi ini dan memang kita akan sentiasa memperbaiki datanya. Saya boleh berikan secara bertulis tangkapan yang di Pantai Timur Sabah, saya juga telah menyatakan sebelum ini bahawa dalam Rancangan Malaysia Kesepuluh, Sandakan, Tawau, Sepanggar akan ada Pejabat Daerah Maritim dan bangunan yang baru sementara di Lahad Datu kita akan adakan pangkalan. Ini semua akan dapat membantu untuk menambah keberkesanan tugas APMM bersama jabatan lain, memang sekarang ini masih ada pertindihan seperti mana yang saya sebutkan tadi bahawa kita akan menyelaraskannya pada penghujung 2011 supaya perkara ini dapat diselaraskan. 2. Puan Hajah Zuraida binti Kamaruddin [Ampang] minta Menteri Pembangunan, Wanita, Keluarga dan Masyarakat menyatakan bilakah Dasar Keluarga Negara akan diumumkan dan apakah fokus serta sasaran yang telah digariskan dalam dasar tersebut. Menteri Pembangunan Wanita, Keluarga dan Masyarakat [Dato' Sri Shahrizat Abdul Jalil]: Assalamualaikum warahmatullaahi wabarakaatuh Tuan Yang di-Pertua, draf Dasar Keluarga Negara sedang giat diperhalusi oleh Kementerian Pembangunan Wanita, Keluarga dan Masyarakat untuk dibentangkan kepada kerajaan dalam masa terdekat. Tindakan kementerian untuk mendapatkan kelulusan daripada kerajaan untuk mewujudkan Dasar Keluarga Negara ini merupakan satu lagi usaha kementerian untuk memastikan perspektif keluarga diarusperdanakan dalam segala usaha pembangunan negara bagi melahirkan generasi berkualiti. Gesaan untuk mewujudkan Dasar Keluarga Negara ini adalah berikutan syor daripada pelbagai pihak dan proses penggubalannya telah dijalankan menerusi beberapa sumbang saran dengan.